بخارا

بخارا (بخاریٰ) ازبکستان کا پانچواں سب سے بڑا شہر اور صوبہ بخارا کا صدر مقام ہے۔ 1999ء کی مردم شماری کے مطابق اس کی آبادی دو لاکھ 37 ہزار 900 ہے۔ بخارا اور سمرقند ازبکستان کی تاجک اقلیت کے دو اہم ترین شہر ہیں۔ 

بخارا تاریخ میں ایرانی تہذیب کا اہم ترین مرکز تھا۔ اس کا طرز تعمیر اور آثار قدیمہ ایرانی تاریخ اور فن کے ستونوں میں سے ایک ہے۔ 

بخارا کا قدیم مرکز اقوام متحدہ کے ذیلی ادارے یونیسکو کے عالمی ثقافتی ورثوں میں شمار ہوتا ہے۔ یہاں کئی مساجد اور مدرسے قائم ہیں۔ 

تصغیر|چار مینار مدرسہ، بخارا

تاریخ اسلام میں بخارا پہلی مرتبہ 850ء میں دولت سامانیہ کا دار الحکومت قرار پایا۔ سامانیوں کے دور عروج میں یہ شہر اسلامی دنیا میں علم و ادب کے مرکز کے طور پر جانا جاتا تھا۔ 

مسلم تاریخ کے معروف عالم امام بخاری اسی شہر میں پیدا ہوئے جنهیں پانچ لاکھ 500000 احادیث زبانی مع سند کے یاد تھیں۔ ان کی کتاب صحیح بخاری کسی تعارف کی محتاج نہیں۔ 

یہ شہر 1220ء میں چنگیز خان کی تباہ کاریوں کا نشانہ بنا جس کے بعد یہ چغتائی سلطنت، تیموری سلطنت اور خان بخارا کی حکومت میں شامل ہوا۔ 
یہاں کی دوسری مشہور شخصیت بو علی سینا ہیں۔ 

 اہم شخصیات 
 محمد بن اسماعیل بخاری (810ء–870ء)، احادیثِ رسول صلی اللہ علیہ و آلہ و سلم کی جانچ پڑتال، پھر ان کی جمع و ترتیب دے کر صحیح بخاری لکھی۔ 
 علاؤ الدین بخاری (1377ء–1438ء)، فقہ حنفیہ کے اکابر عالم۔ 
 حضرت سید محمود محمد مکی نقوی رضوی بخاری کے دادا ایک عالم دین حضرت سید محمد ابراہیم جوادی نقوی زیادہ مشہد میں رہے، ان کا مدفن بخارا ہے 
 سید جلال الدین سرخ پوش بخاری -  سہروردیہ سلسلہ کے ایک مشہور صوفی بزرگ۔ 
 بہاؤالدین نقشبند بخاری (1318ء–1389ء)، سلسلہ نقشبندیہ کے بانی
 سید اجل شمس الدین البخاری (1211ء–1279ء)، یوآن خاندان کے تحت یوننان کے صوبائی گورنر
 جمال الدین بخاری، تیرہویں صدی کے فارسی بولنے والے مسلمان ہیئت دان
 ابو سعید خادمی البخاری (1701ء–1763ء)، فقہ حنفی کے ایک عالم اور صاحب اصول فقیہ۔

 نگار خانہ 

 مزید دیکھیے 

 فہرست مصنفین و مؤلفین حدیث
 محمد بن اسماعیل بخاری
 ماوراء النہر کی مسلم فتح
 وسطی ایشیا پر منگول تاخت و تاراج 
 وسطی ایشیا پر روسی غلبہ

زمرہ:بخارا
زمرہ:ازبکستان کے شہر
زمرہ:ازبکستان میں مقامات عالمی ثقافتی ورثہ
زمرہ:تاریخ فارس
زمرہ:تاریخی یہودی اسماج
زمرہ:شاہراہ ریشم کے آباد مقامات
زمرہ:وسطی ایشیاء کے شہر

زمرہ:کامنز زمرہ جس کا ربط ویکی ڈیٹا پر ہے
زمرہ:پہلے ہزارے قبل مسیح میں قائم ہونے والے آباد مقامات